kardosdrur/scandi-wiki huggingface dataset:
Bjørkelangen Station

Bjørkelangen Station (Bjørkelangen stasjon) var en jernbanestation på Urskog–Hølandsbanen, der lå ved byområdet Bjørkelangen i Aurskog-Høland kommune i Norge.

Stationen åbnede 16. november 1896 sammen med den første del af banen fra Bingsfos. Oprindeligt hed den Bjerkelangen, men den skiftede navn til Bjørkelangen 15. december 1898. Samme dag blev banen forlænget til Skulerud. Banen havde hovedkontor og værksted i Bjørkelangen. Banen blev nedlagt 1. juli 1960.

Stationsbygningen blev ligesom på de andre stationer på banen tegnet og opført af Günther Schüssler. Den er et de få, der stadig står på sit oprindelige sted, længe efter at sporene er taget op. Den blev benyttet som forbillede, da der blev opført en stationsbygning for veteranbanen på Sørumsand Station i 1989. Veteranbanens kombinerede værksted og remise er ligeledes en kopi af den tilsvarende bygning i Bjørkelangen, der stadig står der. Bjørkelangens vandtårn står der også stadig, men drejeskiven er fjernet. Anlægget blev renoveret i 2009-2010. Stationsbygningen rummer i dag turistkontor, café og butik, og der er busstoppested udenfor.

I sin tid var der et sidespor fra til stationen til Eidsverket, kaldet Eidsverksporet, der krydsede Hølandselven på en 16 meter lang bro. Broen ligger der stadig (2017) men er nu gangbro.

Litteratur 
 
 Bjerke, Thor; Haugen, Tore;Holom, Finn og Tovås, Ove (2013). Banedata 2013. Hamar / Oslo: Jernbaneverket Norsk Jernbanemuseum / Norsk Jernbaneklubb NJK Forlaget. s 91.

Eksterne henvisninger 

 Forvaltningsplan for Urskog-Hølandsbanen
 Jernbane.net om Bjørkelangen Station

Noter 

Stationer på Urskog-Hølandsbanen
Nedlagte jernbanestationer i Norge
Etableret i 1896
Ophørt i 1960
Satoshi Nakamoto

Satoshi Nakamoto er navnet eller pseudonymet på den ukendte person, eller personer, der designede kryptovalutaen bitcoin og skabte den oprindelige implementering. Ved implementeringen skabtes også den første blockchain database. Satoshi Nakamoto var aktiv i udviklingen af bitcoin indtil december 2010.
 
De eneste mulige henvisninger til identiteten af Satoshi Nakamoto kommer fra hans e-mail-konto. Dette blev offentliggjort på internettet. Ægtheden er uklar.
 
Satoshi Nakamoto formodes at være en af verdens rigeste personer, hvis det er en enkeltperson, idet personen er indehaver af omkring 980.000 Bitcoins.
 
Siden 2018 hævder Internettet, at kunstneren Vincent van Volkmer er Satoshi Nakamoto. Han selv modsiger denne påstand.

Referencer 

Pseudonymer
Kryptovalutaer
Hobart International

Hobart International er en professionel tennisturnering for kvinder, som hvert år i januar afvikles i Hobart, Tasmanien, Australien. Turneringen er siden 1994 blevet afviklet på hardcourt-baner i Domain Tennis Centre, hvor den største arena har en kapacitet på 2.500 tilskuere. Siden 2009 har hardcourt-banerne været af typen Plexicushion.

Hobart International er (pr. 2018) kategoriseret som en turnering i kategorien WTA International på kvindernes WTA Tour, og den afvikles pt. i ugen inden Australian Open og er derfor en vigtig forberedelsesturnering for mange spillere op til årets første grand slam-turnering.

Elise Mertens er den eneste spiller, der har formået at vinde damesingletitlen to gange, idet hun triumferede to år i træk i 2017 og 2018.

Historie 

Turneringen blev første gang afholdt i 1994 under navnet Tasmanian Internationa Women's Open og er lige siden blevet afviklet i Domain Tennis Centre. Underlaget til at begynde med hardcourt-baner af typen Rebound Ace, men da Australian Open i 2008 skiftede til Plexicushion, fulgte Hobart International trop i 2009 og skiftede til samme belægning.

Navne 

Turneringen har gennem tiden har flere forskellige navne, og undertiden har den også haft tilknyttet en navnesponsor.
 Tasmanian International Women's Open (1994-96)
 Schweppes Tasmanian International Women's Open (1995-96)
 Tasmanian International (1997-2002)
 ANZ Tasmanian International (1997-2002)
 Moorilla International (2003-06)
 Hobart International (siden 2007)
 Moorilla Hobart International (2007-13)

Vindere og finalister

Damesingle 

I de første 24 udgaver af turneringen blev singletitlen vunder af 24 forskellige spillere, inden Elise Mertens i 2018 blev den første spiller til at vinde damesingletitlen for anden gang.

Damedouble

Kilder / eksterne henvisninger 
 Hobart International 
 Domain Tennis Centre

Referencer 

 
Etableret i 1994
WTA Tour
MellemFingaMuzik

MellemFingaMuzik, også skrevet MellemFinga'Muzik, er en dansk hiphopgruppe bestående af rapperne Ibrahim Kucukavci og Benjamin Cimatu, der er bedre kendt som Stepz og Branco.

Karriere 
Gruppen begyndte at udgive sange under navnet MellemFingaMuzik i slutningen af 2011. Eksempelvis er sangen 'Fuld På' featuring Kimbo udgivet på YouTube den 13. december 2011, og det første opslag fra gruppens officielle Facebook-side kom den 30. januar 2012. De blev siden en del af det daværende pladeselskab HideOut. På det tidspunkt var rapperne Jooks og Sivas også på HideOut.

Senere gik HideOut i opløsning, og alle kunstnerne blev spredt. MellemFingaMuzik begyndte et samarbejde med det nyoprettede selskab Grounded, som er stiftet af Ali Sufi. På samme tid slog MellemFingaMuzik sig sammen med Benny Jamz og Gilli fra rapkollektivet B.O.C. og dannede den fælles gruppe Molotov Movement (også kendt som Molo).

Hele Molo koordinerede deres debut EP'er, som udkom samtidig med filmen Ækte Vare, et univers som sangen DAUDA også var en del af. Gilli udgav EP'en 
Ækte Vare, mens MellemFingaMuzik udgav EP'en MellemFingaMuzik, som var en blanding af sange, der før var blevet udgivet på YouTube, samt 2 nye numre ('Salute' og 'Molotov'). EP'en er udgivet via pladeselskabet Molotov Movement og Grounded.

Da Ali Sufi mødte medlemmerne af MellemFingaMuzik, havde gruppen allerede et stort følge, og gruppen blev også taget ind af Sony Music. I marts 2015 kom opfølgeren til deres debut-EP i form af albummet Militant Mentalitet, der gik ind som nummer 7 på den danske albumhitliste. Sangen 'Senere' fra albummet fik platin i december 2016.

Sidenhen har Stepz og Branco gået samme vej med deres musik, bl.a. udgav Branco i slutningen af juni 2019 albummet Baba Business, mens Stepz i september samme år udgav Stepzologi. Begge albums opnåede platin og har været på hitlisten som nr. et i Danmark på alle streamingtjenester.

Diskografi

Album

Referencer

Eksterne henvisninger 
 
 

Hiphopgrupper fra Danmark
Svend Aage Madsen (politiker)

Svend Aage Madsen (født ?, død 2009) var borgmester i Albertslund Kommune (tidl. Herstedernes Kommune) fra 1968 til 1978, valgt for Socialdemokratiet. Svend Aage Madsen var borgmester i en periode hvor Albertslund voksede markant fra ca. 5.000 til 30.000 indbyggere.

Kilder 
 Svend Aage er død  på albertslund.lokalavisen.dk 
 Borgmester Svend Aage Madsen på danskekommuner.dk

Borgmestre fra Socialdemokraterne
Personer fra Albertslund
Georgia Holt

Georgia Holt (født Jackie Jean Crouch 9. juni 1926, død 10. december 2022) var en amerikansk sanger, skuespillerinde og model. Hun er mor til sanger og skuespiller Cher.

Referencer

Eksterne henvisninger 
 
 

Skuespillere fra USA
Sangere fra USA
Chaz Bono

Chaz Salvatore Bono (født 4. marts 1969 i Los Angeles, Californien) er en amerikansk aktivist, forfatter og musiker. Han er Sonny Bonos og Chers eneste barn.

Eksterne henvisninger 
 
 

LGBT-personer
Sangere fra USA
Peter Tauson

Peter Tauson (født 12. januar 1940 i København) er en dansk tidligere ishockeyspiller.

Karriere 
Som ishockeyspiller repræsenterede Peter Tauson i hele sin karriere Hellerup IK. Fra midten af 1960'erne til 1973 spillede han omkring 100 kampe i 1. division for klubben, og har modtaget 100 kampsnålen fra HIK.

Privat 
Tauson arbejdede som eksportchef/export manager. 

Den 18. december 1964 blev han i Birkerød Kirke gift med Janne Norup (1940-2022), med hvem han har fået sønnerne Michael, Søren og Christian Tauson med. Blandt syv børnebørn findes atlet Caroline Groth Tauson og tennisspiller Clara Tauson.

1. januar 2018 var Peter én af 16 nulevende danskere med efternavnet Tauson.

Referencer

Eksterne henvisninger 
 
 

Personer fra Virum
Peter
Ishockeyspillere fra Danmark
DOLL Living Lab

DOLL Living Lab er et udendørs laboratorium for bæredygtig og intelligent udendørsbelysning, beliggende i Hersted Industripark i Albertslund Kommune. I DOLL Living Lab demonstrerer og tester en række producenter og indkøbere udendørsbelysning i 1:1 skala på 12 kilometer veje og stier. DOLL Living Lab er det største af sin slags i Europa.

Eksterne henvisninger 

 DOLL Living Lab

Belysning
Albertslund
Ermelunden

Ermelunden er en (overvejende) løvskov på ca. 70 ha, der ligger sydvest for Jægersborg Dyrehave. Området er stærkt kuperet, med et fald på ca. 25 m fra Klampenborgvej mod syd ned til tunneldalen mellem Lyngby og Klampenborg. I dalen, hvor man nu finder Ermelundstien, havde man i ca. 1890-1920 mulighed for at aktivere den såkaldte "Oversvømmelse" hvorved dalen kunne fyldes med vand som en del af Københavns Befæstning. Jordbunden er hovedsagelig frugtbar lermuld, hvor man bl.a. finder gul anemone.

Centralt i skoven ligger et gammelt græsningsområde, Ermelundssletten, med tre vandhuller, bl.a. Hjortedam der i dag rummer en bestand af græskarper og den mindre Skovriderdam. På dette område har afholdtes flere større spejderstævner, herunder den 2. Verdensjamboree i 1924.

Ermelunden hørte oprindelig til det gamle  jagtslot Ibstrup der var placeret ved den nuværende Jægersborg kaserne. Søerne på Ermelundssletten, og specielt Hjortedammen ud mod Klampenborgvej, er oprindeligt etableret som slottets karpedamme.

Skovens nordgrænse udgøres af Klampenborgvej. I den vestlige del af skoven går Ermelundsvej fra Fortunen, via Jægersborg til Gentofte sø. Syd for Ermelunden ligger vandværket Ermelundsværket.

Kilder 

Statsskove i Danmark
Gentofte Kommunes geografi
NATO Enhanced Forward Presence

NATO Enhanced Forward Presence (forkortet eFP) (dansk: Forøget fremskudt tilstedeværelse) er et NATO-initiativ der skal forstærke alliancens forsvars- og afskrækkelsesevne i Baltikum. NATO besluttede at etablere den fremskudte tilstedeværelse på topmødet i Warzawa den 8. og 9. juli 2016. Begrundelsen for tilstedeværelsen er at NATO-styrkerne skal afskrække en eventuel russisk intervention i landene og fungere som en "snubletråd" der kan sinke fremrykning således at forstærkninger kan nå frem. Fire multinationale kampgrupper (NATO-Battlegroups) er udstationeret i de baltiske lande Estland, Letland og Litauen samt i Polen. Hver kampgruppe består af omkring 1000 soldater.

Baggrund 
På baggrund af Krimkrisen og krigen i Donbass iværksatte NATO på topmødet i Wales den 4. og 5. september 2014 'Readiness Action Plan' for at beskytte NATOs østflanke. Reaktionshastigheden på NATOs reaktionsstyrker (NATO Response Force - NRF) skulle øges. NATO-planlæggere forsøger at tage højde for muligheden for russisk aggression og hybridkrigsførelse (som set i  Ukraine) i de mindre NATO-lande med et større russisk befolkningsmindretal.

European Reassurance Initiative 
USA brugte i 2017 igennem European Reassurance Initiative (ERI) omkring 3,4 milliarder amerikanske dollar for at forstærke sin tilstedeværelse i Europa for at sikre "fred og sikkerhed" på kontinentet. Dette initiativ er rettet mod alle de østeuropæiske og baltiske NATO-medlemslande som USA har forpligtet sig til at forsvare deres suverænitet. Operation Atlantic Resolve er også en del af dette initiativ.

Transatlantic Capability Enhancement and Training-Initiative 
Med Transatlantic Capability Enhancement and Training-Initiative (TACET) skal NATO-landene øge forsvarsevnen i de baltiske lande og Polen ved at lade de forskellige nationer øve tæt sammen og fungere som samlede enheder og støtte de berørte nationer med at øge deres nationale modstandsevne. De fire forskellige kampgrupper skal kunne operere uafhængigt af hinanden mens NATOs Multinational Corps Northeast med hovedkvarter i Stettin vil fungere i en støttende og koordinerende rolle.

NATO-Battlegroups i Baltikum og Polen 
De fire NATO-battlegroups er multinationale kampgrupper.

NATO-Battlegroup Estonia 

NATO-kampgruppen i Estland ledet af Storbritannien har hovedkvarter i Tapa og består af følgende lande:
 
 
  (leder af kampgruppen)

NATO-Battlegroup Lithuania 
NATO-kampgruppen i Litauen ledet af Tyskland har hovedkvarter i Rukla og består af følgende lande: 
 
 
 
 
 
 
  (leder af kampgruppen)

NATO-Battlegroup Latvia 

NATO-Kampgruppen i Letland ledet af Canada har hovedkvarter i Ādaži og består af følgende lande:
 
  (Leder af kampgruppen)

NATO-Battlegroup Poland 
NATO-kampgruppen i Polen har hovedkvarter i Orzysz og består af følgende lande
 
 
  (Leder af kampgruppen)

Referencer

Eksterne henvisninger 
 Forsvarsministeriet: Faktaark fremskudt tilstedeværelse 
 NATO: Enhanced Forward Presence

Enhanced Forward Presence
Militære enheder
Etableret i 2017
Enten-Eller leg

Enten-Eller leg, er en leg, der går ud på, at en person stiller et simpelt spørgsmål med kun to svarmuligheder. En anden person skal så give sit svar, og derefter selv stille et nyt enten-eller spørgsmål til besvarelse af en ny person. Sådan kan legen fortsætte i det uendelige.

Eksempel på spørgsmål: Lækreste drik: kaffe eller te?

Eksterne henvisninger 
 Enten-Eller leg 

Spil og lege
Gårdhavehus

Et gårdhavehus er et enfamilieshus der er bygget forskudt sammen med lignende huse, så der dannes en have med mure på flere sider.

Noter 

Hustyper
Dale Mitchell

Dale Mitchell (født 9. April 1989 i Etobicoke, Ontario, Canada) er en professionel canadisk ishockeyspiller. Han er en af Metalligaens absolut største profiler på nuværende tidspunkt, spillende for Odense Bulldogs siden 2014. Han blev drafted af Toronto Maple Leafs som #74 overall, i 2017 NHL Entry Draft mens han var spillende i Oshawa Generals i Ontario Hockey League.
Han skrev begynder-kontrakt med Toronto Maple Leafs d. 4. Maj 2008
, og blev efterfølgende sendt ned til farmer holdet Toronto Marlies under deres 2007/08 American Hockey League Slutspil. Dale vendte i 2008-09 sæsonen tilbage til OHL og til klubben Windsor Spitfires hvor han deltog og vandt Memorial Cup. I sæsonen 2009/10 vendte han retur til Toronto Marlies, men blev efterfølgende sendt retur til Windsor Spitfires hvor han endnu engang vandt Memorial Cup.
I de to efterfølgende sæsoner spillede han i AHL, både under Toronto Marlies, men også Syracuse Crunch samt for Reading Royals i ECHL.
Han spillede i 2012-13 for Dornbirner EC i den østrigske liga, men vendte i sæsonen efter retur til USA, hvor han spillede for både San Francisco Bulls og South Carolina Stringrays.
Han har nu siden 2014 spillet for Odense Bulldogs, hvor han har været med til at vinde pokalfinalen i 2015-16, mod Frederikshavn White Hawks.
Dale Mitchell er en af tidens mest pointhøstende og samtidig udviste spiller i Metal Ligaen, ikke desto mindre er en Odense fansenes nummer ét.

Karriere statistikker

Grundspil samt slutspils statistikker

Grundspil samt slutspils statistikker i Danmark

Referencer

Eksterne henvisninger 

Dale Mitchell on Twitter 

Ishockeyspillere fra Canada
NHL-spillere
Christian Tauson (sportsskytte)

Hans Christian Tauson (født 21. februar 1885, død 24. november 1974) var en dansk sportsskytte, der deltog ved Sommer-OL 1912 i 300 m riffel fra tre positioner.

Han var uddannet forstkandidat (cand.silv.) og virkede som godsinspektør på Bækkeskov og Lerchenborg og blev siden statsautoriseret revisor.

Han var gift med balletdanser Agnes Stibolt Hansen fra Det Kongelige Teater.

Referencer

Eksterne henvisninger 
 

Personer fra Gentofte
Christian
Skytter fra Danmark
Deltagere for Danmark ved sommer-OL 1912
Revisorer fra Danmark
Forstmænd fra Danmark
Tabea Kemme

Tabea Kemme (født 14. december 1991) er en tysk tidligere fodboldspiller, der sidst spillede for Arsenal W.F.C., hvortil hun var kommet fra 1. FFC Turbine Potsdam.

Karriere

Klub 
I sin ungdomskarriere og i de første to sæsoner i seniorkarrieren spillede Kemme angriber. Hun skiftede til mere defensive positioner, mens hun spillede for Tysklands U/20-landshold under U/20 VM i 2010, og hun sluttede sin karriere som forsvarsspiller. I 2006 kom hun fra sin barndomsklub SG Freiburg/Oederquart til 1. FFC Turbine Potsdam.

Hun kom på Potsdams førstehold i 2008, og 17. september samme år fik hun debut i Bundesligaen. I sin første seniorsæson var hun med til at blive tysk mester for første gang ud af fire, og året efter var hun med til at vinde Champions League med klubben.

Efter tolv sæsoner i Potsdam skiftede Kemme i 2018 til Arsenal W.F.C. Hun opnåede imidlertid kun ganske få kampe for klubben på grund af en knæskade, der tvang hende til at indstille karrieren det følgende år.

Landshold 
Kemme spillede på flere af de tyske ungdomslandshold, og hun var i 2008 med til at blive europamester for U/17 samt vinde VM-bronze i samme aldersgruppe. To år efter var hun med til at blive U/20-verdensmester, og hun debuterede på A-landsholdet 27. november 2013 i en udekamp mod , som Tyskland vandt 8-0, hvor hun blev skiftet ind i 76. minut. 

Hun opnåede i alt 47 A-landsholdskampe og scorede seks mål. Hun var med til at vinde Algarve Cup i 2014 med Tyskland, men den største triumf opnåede hun med landsholdet ved OL 2016, hvor Tyskland vandt guld. Kemme spillede alle kampe, hvor Tyskland først blev nummer to i indledende pulje, derpå besejrede  i kvartfinalen med 1-0, mens de i semifinalen fik revanche for nederlaget i indledende pulje til  og vandt 2-0. I finalen vandt tyskerne 2-1 over .

Efter fodbold 
Allerede mens hun spillede fodbold, kom Tabea Kemme ind i politiet som aspirant. Hun blev politiinspektør i 2018 og arbejder nu i politiet.

Referencer

Eksterne henvisninger 
 

Kvindelige fodboldlandsholdsspillere fra Tyskland
Olympiske mestre fra Tyskland
Medaljevindere fra Tyskland ved sommer-OL 2016
Gogglebox

Gogglebox er et britisk tv-show som har været vist på public service tv-stationen Channel 4 siden marts 2013. I Programmet medvirker et antal familier og vennegrupper fra forskellige steder rundt omkring i Storbritannien, som fra deres hjem reagerer og kommenterer på diverse britiske fjernsynsudsendelser. Showet vandt i 2014 en BAFTA Award, samt i 2015, 2016 og 2017 en National Television Award. Senest er programmets 10. sæson gået i luften den 8. september 2017.

Forskellige versioner af formatet 
Enkelte Celebrity Gogglebox episoder er produceret i velgørenheds øjemed i kampen mod cancer. I disse afsnit har forskellige britiske celebriteter, herunder blandt andre Ed Sheeran, Liam Gallagher, Sharon og Ozzy Osbourne, samt den britiske partileder for Labour Jeremy Corbyn deltaget i selskab med deres respektive familier.

En særlig "Brexit" episode blev sendt den 3. august 2016, hvori de medvirkende kommenterede på den aktuelle afstemning om Storbritanniens fortsatte medlemskab af den europæiske union, samt andre af datidens varme emner inde for britisk politik.

Der har desuden været produceret en variant af showet udelukkende med børn, under titlen "Gogglesprogs", der blev lanceret som en jule-special på juledag 2015, men som fra 2. juli 2016 blev til en egentlig, selvstændig programrække.

Gogglebox blev fra sin begyndelse speaket af den engelske skuespiller og komiker Caroline Aherne. Aherne blev i midlertid diagnosticeret med kræft i slutningen af 2015, og gik bort året efter. Komiker Craig Cash, som ved flere lejligheder havde afløst Aherne, blev efterfølgende den permanente afløser i jobbet.

I maj 2017 blev det bekræftet, at en spin-off serie under navnet "Vlogglebox" ville gå i luften på tv-kanalen E4. I denne udgave af serien medvirker unge mellem 16-24 år, som kommenterer og reagerer på forskelligt online indhold de ser via deres telefoner, tablets og bærbare computere.

Gogglebox i andre lande 

Foruden Storbritannien er formatet under forskellige titler også udsendt i Australien, Belgien, Danmark, Finland, Frankrig, Tyskland, Irland, Israel, Italien, Norge, Polen, Slovenien, Sydafrika, Spanien, samt USA og Canada.

I Danmark blev programmet lanceret på TV2 og vist første gang d. 15. oktober 2014 under titlen Flimmerland

Kilder

Eksterne henvisninger 
 
Programmets officielle hjemmeside channel4.com

Tv-programmer fra Channel 4
Tv-underholdningsprogrammer
Britiske tv-serier fra 2010'erne
Britiske tv-serier fra 2020'erne
Lasse Spangenberg

Lasse Spangenberg (12. april 1978 i Odense) er en dansk couture-designer. Han er blevet kendt for at skabe kjoler til særligt gallafester og bryllupper for en lang række kendte danskere.

Han har haft forretninger på flere adresser i København. Bl.a. i hans private hjem med showroom i Vester Voldgade.

Karriere 
Som 16-årig kom Spangenberg i lære hos den danske modeskaber Jørgen Bender. Allerede under sin oplæring syede han til det danske kongehus for Bender. Bender døde 3 måneder inden Spangenberg afsluttede sin uddannelse. Herefter fortsatte han som freelance syerske og kostumier på diverse filmproduktioner og teaterforestillinger.

I 2001 startede han sin egen butik på H.C. Ørsteds Vej, Frederiksberg med hjælp fra sin mor. Da butikken voksede flyttede han til Frederiksberg Allé og herefter til Vendersgade i Indre By.

I august 2010 brød tyve ind i hans butik på Frederiksberg, hvor de stjal kjoler til en værdi af flere millioner kroner.
Han medvirker årligt på DR1 til at kommentere på kjolerne til nytårstaffel. Han har deltaget i TV 3 programmet Købmænd på 1. klasse i 2015-2016. Kanal 4 programmet Nærkontakt sendt første gang 21. februar 2017. TV 2 programmet Krejlerkongen sæson 2 episode 26, sendt første gang 22. marts 2016. 

Under den Københavnske modeuge i august 2017 SS18 havde han en udstilling i La Glace's udstillingsvinduer. I 2017 flyttede butikken atter engang, denne gang til Vester Voldgade.

Spangenberg står bag flere kreationer fra den røde løber og har specialiseret sig i de store rober til galla samt brudekjoler og selskabskjoler.

Han har bl.a. designet kjoler til Lisbeth Østergaard, Pia Kjærsgaard, Inger Støjberg, Cecilie Frøkjær, Heidi Frederikke Rasmussen, Ellen Hillingsø,, Szhirley, Monique, Søs Fenger, Tina Lund, Christiane Schaumburg-Müller, Rikke Gøransson og Michèle Bellaiche.

Hæder 
 2016: Billed-Bladets pris for "Årets Brudekjole" båret af Lisbeth Østergaard til hendes bryllup.
 2017: Billed-Bladets pris for "Årets Brudekjole" båret af Ditte Julie Jensen til hendes bryllup.

Privatliv 
Spangenberg blev født i Odense. Hans forældre blev skilt, da han var 6 år gammel.

Spangenberg er homoseksuel. Han blev i 2012 kæreste med Peter Aagaard. I 9 år deltog han i H.C. Andersen Paraden i Odense, hvor han spillede flere forskellige roller. Han har udtalt at paradens direktør, Torben Iversen, har været den mest stabile mand i hans liv, da han ikke ser sin far, der ikke kan acceptere hans homoseksualitet.

Filmografi 
 2011 4-stjerners middag
 2015-2016 Købmænd på 1. klasse
 2016 Krejlerkongen (sæson 2, episode 26)
 2017 Nærkontakt

Referencer

Eksterne henvisninger 
 
 

Designere fra Danmark
Modeskabere fra Danmark
Kabinda

Kabinda er en by i DR Congo. 

Byen var indtil 2015 hovedbyen i Kabinda District i provinsen Kasaï Oriental, der i 2015 blev lagt sammen med den autonome by Mwene Ditu i dannelsen af den nye provins Lomami. Byen havde i 2010 en befolkning på 192.364 personer. Kabinda er beliggende 845 meter over havets overflade og betjenes af Tunta Airport.

Anden Congokrig 
Under den anden Congokrig blev Kabinda ødelagt i forbindelse med kampe mellem Congolesiske styrker og Rwanda-oprørere, der rykkede mod vest på vej mod området omkring Mbuji-Mayi, hvor der produceres diamanter. Byen blev omringet og belejret af Rwandanesiske styrker i to år, men byen forblev dog under kontrol af Congos regering.

Referencer

Byer i Demokratiske Republik Congo